Arsenal b'vantaġġ fuq ir-rivali Tottenham fit-tellieqa biex jiffirmaw lid-difensur ta' Eintracht Frankfurt Evan N'Dicka Arsenal jinsabu quddiem ir-rivali Tottenham Hotspur fit-tellieqa biex jiffirmaw lid-difensur ta' Eintracht Frankfurt Evan N'Dicka. Iż-żagħżugħ ta' 21 sena ingħaqad ma' Frankfurt mingħand Auxerre fl-2018 u għamel 82 dehra għall-club Ġermaniż fil-kompetizzjonijiet kollha, inklużi 12-il ħarġa matul l-istaġun 2020-21. Arsenal u Spurs ilhom interessati fil-player internazzjonali ta' Franza ta' taħt il-21 sena matul l-istaġun attwali. Peró, jidher li l-Gunners għandhom vantaġġ minħabba r-relazzjoni tagħhom mal-aġent tal-player, li kien involut fit-trasferiment ta' Nicolas Pepe lejn l-Emirates Stadium. N'Dicka tilef il-bidu tal-istaġun minħabba injury imma kien regolari f'dawn l-aħħar ġimgħat, u kellu rwol ewlieni biex Frankfurt jirbħu ħamsa mill-aħħar sitt logħbiet tal-Bundesliga tagħhom. Southampton huma maħsuba wkoll li qed iżommu għajnejhom mill-viċin fuq id-difensur ċentrali.